Nr. L 339/54 De Europæiske Fællesskabers Tidende 1. 12. 87. KOMMISSIONENS FORORDNING . (EØF) Nr. 3598/87 af 30. november 1987 om fastsættelse af kontingentet for 1988 for indførsel til Portugal af ost fra Spanien KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Akten vedrørende Spaniens . og Portugals Tiltrædelse, under henvisning til Rådets forordning (EØF) nr. 3792/85 af 20. december 1985 om fastlæggelse af den ordning, der skal anvendes i samhandelen med landbrugsprodukter mellem Spanien og Portugal (1), særlig artikel 13, og ud fra følgende betragtninger : Ved Kommissionens forordning (EØF) nr. 608/86 (?) blev det første kontingent for indførsel til Portugal af ost fra -Spanien fastsat til 200 tons ; i artikel 4, stk. 4, litra a) i forordning (EØF) nr. 3792/85 er minimumssatsen for den årlige forhøjelse af kontingenter udtrykt i mængde fastsat til 10 % ; denne procent skal derfor anvendes ved fastsæt- telsen af 1988-kontingentet for indførsel til Portugal af ost fra Spanien ; kontingentet lægges til det, der er fastlagt efter artikel 269 i Tiltrædelsesakten for indførsel fra De Ti; - for at sikre en korrekt forvaltning af kontingentet bør der i forbindelse med ansøgning om indførselsbevilling stilles en sikkerhed; det bør fastsættes, at Portugal skal  meddele Kommissionen oplysninger om anvendelsen af kontin- gentet ; de i denne forordning fastsatte foranstaltninger er i over- ensstemmelse med udtalelse fra Forvaltningskomitéen for Mælik og Mejeriprodukter — UDSTEDT FØLGENDE FORORDNING : . Artikel 1 Kontingentet for 1988 for indførsel til Portugal fra Spanien af ost, som er anført i bilag I til forordning (EØF) nr. 3792/85, fastsættes til 242 tons. Artikel 2 1. De portugisiske myndigheder udsteder indførselsbe- villingerne på en sådan måde, at der sikres en ligelig fordeling af den disponible mængde mellem ansøgerne. 2. mIYforbindelse med ansøgning om indførselsbevilling skal der stilles en sikkerhed, som frigives på de af de portugisiske myndigheder  fastlagte  betingelser, når indførslen er foretaget. Artikel 3 De portugisiske myndigheder giver Kommissionen underretning om de foranstaltninger, som de træffer i henhold til artikel 2. De meddeler senest den 15. i hver måned følgende oplys- ninger vedrørende hvert enkelt af de produkter, for hvilke der i den foregående måned er udstedt indførselsbevillin- ger: — de mængder, som de udstedte indførselsbevillinger omfatter, ; — de mængder, som faktisk er blevet indført. Artikel 4 Denne forordning træder i kraft den 1. januar 1988. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 30. november 1987. ()) EFT nr. L 367 af 31. 12. 19895, s. 7. () EFT nr. L 58 af 1. 3. 1986, s. 32. - På Kommissionens vegne Frans ANDRIESSEN Næstformand